《梅花七律》
宋代·张道洽

越疎越澹越幽奇，最是精神与月宜。
残雪轩窗看到晓，冷烟篱落立移时。
寄将不驿传千里，折得寒檐第几枝。
只为花清诗自别，此花之外更无诗。

作者简介：张道洽（1202～1268）字泽民，号实斋，衢州开化（今属浙江）人。理宗端平二年（1235）进士。曾从真德秀学。历广州司理参军，景定间为池州佥判，改襄阳府推官。五年卒，年六十四。生平作咏梅诗三百余首。